
తెలంగాణ ప్రజల సాయుధ పోరాటంలో తొలి అమరుడైన దొడ్డి కొమరయ్య, భారత విప్లవోద్యమ రథ సారథులు దేవులపల్లి వెంకటేశ్వరరావు (డి.వి.), తరిమెల నాగిరెడ్డి గార్ల సంస్మరణ సభ నేడు సాయంత్రం 5 గంటలకు హన్మకొండ, సుబేదారిలో ఆర్ట్స్ & సైన్స్ కళాశాల సెమినార్ హాల్లో జరుగుతుంది. అర్షం శ్రీనివాస్ సభాధ్యక్షులు. తీగల జీవన్ గౌడ్, అస్నాల శ్రీనివాస్, నెతావత్ రాందాస్, యం.డి. చాంద్ పాషా, పాము రమేష్, జె. ఉపేందర్, రాథోడ్ నామ్దేవ్, జన్ను అబ్రహాం తదితరులు వక్తలు. నాడు దేశ్ముఖ్ల, జమీందార్ల వెట్టిచాకిరి, లేవి ధాన్యం వసూళ్ళను రద్దు చేయాలని, నిజాం రజాకార్ల దోపిడీ, పీడన, నిర్బంధ పన్నుల వసూళ్ళకు, భూస్వామ్య దోపిడీ, దౌర్జన్యాలకు వ్యతిరేకంగా ఆనాటి కమ్యూనిస్టు పార్టీ నాయకుడు డి.వి. ఆంధ్ర మహాసభ ఆధ్వర్యంలో గుత్పల సంఘాలను ఏర్పరిచి, వలంటీరు దళాలతో గ్రామగ్రామాన ఊరేగింపులు నిర్వహిస్తుండగా, 1946 జూలై 4న కడివెండి గ్రామంలో విసునూరు దేశ్ముఖ్ కిరాయి గుండాలు జరిపిన తుపాకీ కాల్పుల్లో నేలకొరిగిన తొలి అమరుడు దొడ్డి కొమరయ్య. ఆయన మరణంతో ప్రజా ఉద్యమం మలుపు తిరిగి ఉన్నత పోరాటంగా వృద్ధి చెందింది., భూస్వాములు, దేశ్ముఖ్లకు చెందిన 10 లక్షల ఎకరాల భూములను పేదలకు పంచారు. ఐదు సంవత్సరాల పాటు ఉధృతంగా సాగిన ప్రజల సాయుధ పోరాటం ఇది.- జి. కిషన్, రాష్ట్ర కన్వీనర్, భారత కమ్యూనిస్టు విప్లవ కారుల సమైక్యతా కేంద్రం (మా-లె)

telamgaana prajala saayudha poraatamlo toli amarudaina doddi komarayya, bhaarata viplavodyama ratha saarathulu devulapalli venkateswararao (di.vi.), tarimela nagireddy gaarla samsmarana sabha nedu saayantram 5 gantalaku hanmakonda, subedarilo arts & sains kalasala seminar hallo jarugutundi. arsham srinivas sabhaadhyakshulu. teegala jeevan goud, asnala srinivas, netavat randas, yam.di. chand pasha, paamu ramesh, je. upender, rathod namdev, jannu abraham taditarulu vaktalu. naadu deshmukhla, jameendaarla vettichaakiri, levi dhaanyam vasoollanu raddu cheyalani, nijam rajakarla dopidi, peedana, nirbandha pannula vasoollaku, bhuswamya dopidi, dourjanyaalaku vyatirekamgaa aanaati kamyuunistu party nayakudu di.vi. aandhra mahasabha aadhvaryamlo gutpala sanghaalanu erparichi, valantiiru dalaalatoe gramagramana ooregimpulu nirvahistundagaa, 1946 juulai 4na kadivendi graamamlo visunuru deshmukh kirai gundaalu jaripina tupaki kaalpullo nelakorigina toli amarudu doddi komarayya. aayana maranamtho praja udyamam malupu tirigi unnata poraatamgaa vruddhi chendindi., bhuswamulu, deshmukhlaku chendina 10 lakshala ekaraala bhoomulanu pedalaku panchaaru. aidu samvatsaraala paatu udhrutamgaa saagina prajala saayudha poratam idhi.- ji. kishan, rashtra conveaner, bhaarata kamyuunistu viplava kaarula samaikyataa kendram (maa-le)